《过贻谋东轩同敬亭题壁分得轩字》
清代·敦敏

十五年前事漫论，春来依旧绿盈轩。焚囊惭负东山教，嗜酒频劳北阮樽。

柳已作花初到雁，气凭鸣剑欲凌鲲。伤心满壁图书在，遗迹先生手泽存。

作者简介：（1728—1796后）清宗室，字子明，号懋斋。阿济格后裔。官宗学总管。与弟敦诚均有诗名。与曹雪芹为知交。所著《懋斋诗钞》。为《红楼梦》重要研究资料。